*Projekts*

## LATVIJAS REPUBLIKAS MINISTRU KABINETA

## SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. | 2021.gada \_\_\_. \_\_\_\_\_\_\_ |
|  |  |  |

**.§**

**Par Ministru kabineta rīkojuma projektu “Par pasākumu plānu noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt iesniegto rīkojuma projektu.

2. Valsts kancelejai sagatavot rīkojuma projektu parakstīšanai.

3. Ņemot vērā pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam (turpmāk – plāns) ieviešanai nepieciešamā precizētā finansējuma apjomu, atbalstīt finansējuma pārdali 2021. gadā no:

3.1. Tieslietu ministrijas budžeta apakšprogrammas 06.01.00 “Juridisko personu reģistrācija” 32 500 *euro* apmērā uz Tieslietu ministrijas budžeta apakšprogrammu 03.01.00 “Tiesu administrēšana” un 407 749 *euro* apmērā uz budžeta resora “74. Gadskārtējā valsts budžeta izpildes procesā pārdalāmais finansējums” programmu 10.00.00 “Noziedzīgi iegūtu līdzekļu legalizācijas un terorisma finansēšanas novēršana”;

3.2. Iekšlietu ministrijas budžeta apakšprogrammas 06.01.00 “Valsts policija” 257 600 *euro* apmērā un budžeta programmas 43.00.00 “Finanšu “Finanšu izlūkošanas dienesta darbība” 272 454 *euro* apmērā citiem Iekšlietu ministrijas nozīmīgiem pasākumiem.

4. Tieslietu ministrijai sagatavot un iesniegt Finanšu ministrijā pieprasījumu apropriāciju izmaiņu veikšanai 2021. gadā atbilstoši šā protokollēmuma 3.1. apakšpunktam.

5. Iekšlietu ministrijai normatīvajos aktos noteiktajā kārtībā sagatavot un iesniegt Ministru kabinetā rīkojuma projektu atbilstoši šā protokollēmuma 3.2. apakšpunktam.

6. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā protokollēmuma 3. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali.

7. Likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2022., 2023. un 2024. gadam” sagatavošanas procesā Tieslietu ministrijai sagatavot un iesniegt Finanšu ministrijā priekšlikumus plāna ieviešanai nepieciešamā papildu finansējuma pārdalei bāzes ietvaros no budžeta resora “74. Gadskārtējā valsts budžeta izpildes procesā pārdalāmais finansējums” programmas 10.00.00 “Noziedzīgi iegūtu līdzekļu legalizācijas un terorisma finansēšanas novēršana” uz attiecīgajām budžeta apakšprogrammām 2022., 2023. un turpmākajiem gadiem atbilstoši plānam šādā apmērā:

7.1. 2022. gadam   256 614 *euro* apmērā, tai skaitā uz Tieslietu ministrijas budžeta apakšprogrammu 03.01.00 “Tiesu administrēšana” 32 500 *euro* un budžeta apakšprogrammu 06.01.00 “Juridisko personu reģistrācija” 224 114 *euro*;

7.2. 2023. gadam 915 461 *euro* apmērā uz Tieslietu ministrijas budžeta apakšprogrammu 06.01.00 “Juridisko personu reģistrācija”;

7.3. 2024. gadam un turpmāk katru gadu 68 619 *euro* apmērā uz Tieslietu ministrijas budžeta apakšprogrammu 06.01.00 “Juridisko personu reģistrācija”.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

iekšlietu ministre Marija Golubeva

Vīza:

valsts sekretārs Dimitrijs Trofimovs

13.08.2021 15:02

407

I.Potjomkina, 67219606

ieva.potjomkina@iem.gov.lv